માનું જીવન ખૂબ જ સાદું. સાદું ખાવું, સાદું પીવું, સાદું પહેરવું અને સાદું જીવન એ જ એમનું જીવનસૂત્ર. પવિત્રતાનાં પ્રખર હિમાયતી માએ દિવ્ય ધારણાઓને કારણે પ્રભુપિતાને સાચી રીતે ઓળખ્યા. પરમાત્માને સમર્પિત થવામાં એમણે ક્ષણનો પણ વિલંબ નહોતો કર્યો. જગદંબા સરસ્વતી જીવનવ્યવહારની કેળવણીને વધુ મહત્ત્વ આપતાં. આદર્શ વ્યવહાર અને શુદ્ધ ચારિત્ર્ય વડે જ એ બીજાઓને કેળવણી આપતાં, વિશ્વકલ્યાણ માટેની સાચી સેવા કેમ થઈ શકે તેનાં તેઓ જીવંત ઉદાહરણ હતાં.